Document ID: 32007D0603

KOMISSION PÄÄTÖS,
tehty 7 päivänä syyskuuta 2007,
päätöksen 2001/618/EY muuttamisesta Slovakian sisällyttämiseksi Aujeszkyn taudista vapaiden alueiden luetteloon sekä Espanjan alueiden sisällyttämiseksi niiden alueiden luetteloon, joissa on käytössä hyväksyttyjä Aujeszkyn taudin valvontaohjelmia
(tiedoksiannettu numerolla K(2007) 4108)
(ETA:n kannalta merkityksellinen teksti)
(2007/603/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 neuvoston direktiivin 64/432/ETY (1) ja erityisesti sen 9 artiklan 2 kohdan ja 10 artiklan 2 kohdan,
sekä katsoo seuraavaa:
(1)
Direktiivissä 64/432/ETY vahvistetaan tiettyihin eläimiin yhteisön sisäisessä kaupassa sovellettavat säännöt. Kyseisen direktiivin 9 artiklassa säädetään tiettyjä tartuntatauteja, Aujeszkyn tauti mukaan luettuna, koskevista pakollisista kansallisista ohjelmista, jotka on toimitettava komissiolle hyväksyttäväksi. Lisäksi direktiivin 64/432/ETY 10 artiklassa säädetään, että jäsenvaltioiden on toimitettava komissiolle asiakirjat, jotka koskevat kyseistä tautiasemaa niiden alueella.
(2)
Aujeszkyn tautia koskevista lisätakeista yhteisön sisäisessä sikojen kaupassa, tähän tautiin liittyvien tietojen antamista koskevista vaatimuksista ja päätösten 93/24/ETY ja 93/244/ETY kumoamisesta 23 päivänä heinäkuuta 2001 tehdyn komission päätöksen 2001/618/EY (2) liitteessä I on luettelo Aujeszkyn taudista vapaista jäsenvaltioista tai niiden alueista, joissa rokottaminen on kiellettyä. Päätöksen 2001/618/EY liitteessä II on luettelo jäsenvaltioista tai niiden alueista, joilla kyseisen taudin valvontaohjelma on otettu käyttöön.
(3)
Slovakiassa on toteutettu usean vuoden ajan ohjelmaa Aujeszkyn taudin hävittämiseksi.
(4)
Slovakia on toimittanut komissiolle todisteita, jotka tukevat Slovakian alueen toteamista Aujeszkyn taudista vapaaksi ja joilla osoitetaan, että tämä tauti on hävitetty kyseisestä jäsenvaltiosta.
(5)
Komissio on tutkinut Slovakian toimittamat asiakirjat ja todennut, että ne ovat direktiivin 64/432/ETY 10 artiklan 1 kohdan mukaiset. Tämä jäsenvaltio olisi sen vuoksi lisättävä päätöksen 2001/618/EY liitteessä I olevaan luetteloon.
(6)
Espanjassa on toteutettu usean vuoden ajan ohjelmaa Aujeszkyn taudin hävittämiseksi.
(7)
Espanja on nyt toimittanut komissiolle Galician, Baskimaan, Asturian, Kantabrian, Navarran ja La Riojan autonomisilla alueilla sekä Kastilia ja Leónin autonomisella alueella sijaitsevissa Leónin, Zamoran, Palencian, Burgosin, Valladolidin ja Ávilan maakunnissa sekä Kanariansaarilla sijaitsevassa Las Palmasin maakunnassa käynnissä olevaa ohjelmaa koskevat lisäasiakirjat ja pyytänyt tämän ohjelman hyväksymistä.
(8)
Komissio on tutkinut Espanjan toimittamat asiakirjat ja todennut, että ne ovat direktiivin 64/432/ETY 9 artiklan 1 kohdassa säädettyjen kriteerien mukaiset.
(9)
Päätöksen 2001/618/EY liitteessä II olevaa luetteloa olisi sen vuoksi muutettava kyseisten Espanjan alueiden sisällyttämiseksi luetteloon.
(10)
Päätöstä 2001/618/EY olisi siksi muutettava.
(11)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2001/618/EY liitteet I ja II tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä syyskuuta 2007.

Labels: 3
18
6